《周二丈文弼挽辞》
明代·许相卿

功名大槐梦，冠剑一抔封。清白高标在，豪华此路同。

愁云迷断雁，衰草泣寒蛩。一掬斯文泪，飘随宰相风。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。